b'\n_START_ARTICLE_\nTohtori Kohtalo\n_START_SECTION_\nHistoria\n_START_PARAGRAPH_\nAlkuper\xc3\xa4inen Tohtori Kohtalo oli nimelt\xc3\xa4\xc3\xa4n Kent Nelson (More Fun Comics #55, 1940). Vuonna 1920 12-vuotias Kent oli is\xc3\xa4ns\xc3\xa4, kuuluisan arkeologi Sven Nelsonin, kanssa Egyptiss\xc3\xa4 etsim\xc3\xa4ss\xc3\xa4 muinaisen egyptil\xc3\xa4isen velhon, Nabun hautaa. Kentin avatessa haudan, sielt\xc3\xa4 vapautui myrkyllist\xc3\xa4 kaasua joka tappoi Svenin. Orvoksi j\xc3\xa4\xc3\xa4neen Kentin otti huostaansa Nabu, joka kasvatti h\xc3\xa4nt\xc3\xa4 kaksikymment\xc3\xa4 vuotta ja opetti pojalle taikuutta. H\xc3\xa4n antoi Kentille luomansa taikakyp\xc3\xa4r\xc3\xa4n, -amuletin ja -viitan. Sittemmin DC Comicsin Crisis on Infinite Earths sarjakuvasarjan j\xc3\xa4lkeen Tohtori Kohtalon roolia ovat kantaneet useat hahmot lyhyen aikaa.\n_START_SECTION_\nTer\xc3\xa4smies\n_START_PARAGRAPH_\nTohtori Kohtalo esiteltiin ensi kerran televisiossa vuonna 1997 Ter\xc3\xa4smies-animaatiosarjassa vierailevassa roolissa, jossa hahmo esiteltiin keski-ik\xc3\xa4sen\xc3\xa4 sankarina, joka oli kyll\xc3\xa4stynyt taisteluun hyv\xc3\xa4n ja pahan v\xc3\xa4lill\xc3\xa4. Ter\xc3\xa4smies pyysi h\xc3\xa4nelt\xc3\xa4 apua yliluonnollista uhkaa Karkullia vastaan, johon Tohtori Kohtalo ei aluksi suostunut. Ter\xc3\xa4smies sai kuitenkin suostuteltua h\xc3\xa4net taistelemaan j\xc3\xa4lleen hyvyyden puolesta. Hahmon \xc3\xa4\xc3\xa4nen\xc3\xa4 toimi George DelHoyo.\n_START_SECTION_\nJustice League\n_START_PARAGRAPH_\nTohtori Kohtalo n\xc3\xa4htiin seuraavan kerran vuonna 2003 Justice Leaguessa ja Justice League Unlimitedissa, joka sijoittui samaan universumiin Ter\xc3\xa4smies-animaatiosarjan kanssa. Sarjassa h\xc3\xa4n oli aluksi Oikeuden Puolustajien liittolainen. Sittemmin toisessa sarjassa se liittyi heid\xc3\xa4n joukkioon, mutta pysyi silti omassa "tukikohdassaan". Hahmon \xc3\xa4\xc3\xa4nen\xc3\xa4 toimi t\xc3\xa4ll\xc3\xa4 kertaa Oded Fehr.\n_START_SECTION_\nBatman \xe2\x80\x93 pelottomat\n_START_PARAGRAPH_\nVuonna 2009 Tohtori Kohtalo teki lyhyen cameon Batman \xe2\x80\x93 pelottomat animaatiosarjassa, joka pohjautui edellisten animaatioversioiden tavoin alkuper\xc3\xa4iseen Kent Nelsoniin.'